
DET   ENESTE   FORNØDNE. 


»Talede  jeg  med  Menneskers  og  Engles  Tunger,  men  havde 
ikke  Kærligheden,  da  var  jeg  et  lydende  Malm  eller  klingende 
Bjælde.  Og  havde  jeg  profetisk  Gave  og  vidste  alle  Hemme- 
ligheder og  al  Kundskab,  og  havde  jeg  al  Tro,  saa  jeg  kunde 
flvtte  Bjerge,  men  havde  ikke  Kærlighed,  da  var  jeg  intet.« 
1.  Kor.  13:1—2. 

Gennem  hele  Kristi  Mission  gaar  der  som  en  rød  Traad 
dette  ene  —  Kærlighed.  Gang  paa  Gang  stillede  Kristus  og 
Apostlene  Menigheden  overfor  dette  »Elsk  din  Fjende;  elsk 
din  Næste.«  Dette  Budskab  er  blevet  fornyet  i  vor  Tid,  i 
Pagtens  Bog,  88.  Kap.,  læser  vi  gennem  en  Aabenbaring  givet 
til  Joseph  Smith  blandt  andet:  »Se  til,  at  I  elsker  hinanden«; 
videre:  »ophør  at  finde  Fejl.  Og  frem  for  alt,  ifør  Jer  Kær- 
lighedens Baand  som  en  Kaabe,  som  en  Fuldkommenhedens 
Kaabe.«  Kirkens  første  Mænd  og  Ledere  fastholdt  trods  Had 
og  Forfølgelse  og  har  siden  lært  os  dette  ene  —  Kærlighed. 
Derfor  har  vi  Pligt  til  at  vise  noget  mere  Kærlighed,  lad  os 
stræbe  efter  at  hjælpe  og  opmuntre  hinanden;  det  er  ^aa 
let  at  fejle  og  falde,  men  lad  os  hjælpe  den  faldende  Broder 
eller  Søster  i  Stedet  for  at  hovere  og  finde  Fejl,  lad  os  prøve 
at  rette  den  hældende  Vogn  op,  fremfor  at  give  den  det 
sidste  lille  Stød,  der  vælter  den. 


Ef  teraarskonf  erencerne . 

Konferencerne  i  dette  Efteraar  vil  blive  afholdt  saaledes: 

København 22.-25.  September 

Esbjerg 29.  September-  2.  Oktober 

Aalborg 6.-9.  Oktober 

Aarhus 13.-16.  Oktober 

Odense 22.-23.  Oktober 

Gør  Konferencerne  i  Aar  til  de  største  og  bedste,  der  end- 
nu er  afholdt.  Hver  Konference  en  aandelig  Fest! 

Orson  B.  West 

Missionspræsident. 

I  Sal.  119:117  læser  vi:  »Hold  mig  oppe,  at  jeg  maa  frelses.« 
Det  er  et  Nødraab  fra  et  troende  Menneske  i  en  tung  Stund. 
Salmisten  vil  frelses,  et  eller  andet  er  blevet  for  svært  for 
ham,  han  er  ved  at  bukke  under.  Hvad  dette  svære  var,  be- 
tror han  os  ikke,  men  hvad  det  end  var,  hans  Mod  var  ved 
at  synke,  og  hans  Tro  ved  at  vakle.  Men  han  vilde  ikke  give 
tabt;  derfor  sendte  han  dette  S.  O.  S.  Signal,  dette  Nødraab 
op  til  Gud.  »Hold  mig  oppe,  at  jeg  maa  frelses.« 

De  fleste  troende  Mennesker  faar  Brug  for  et  lignende 
Raab.  Da  er  det  godt  at  vide,  at  ogsaa  det  Raab  er  gennem- 
prøvet af  Guds  hellige  Vidner;  thi  hvis  det  havde  været  for- 
gæves, havde  det  næppe  været  optegnet  blandt  de  bibelske 
Bønner. 

Gud  er  Kærlighed,  derfor  hjælper  han  ogsaa  det  faldende 
Menneske;  skulde  vi  saa  sætte  os  op  mod  Kærlighedens  Bud? 
I  Pagtens  Bog  42.  Kap.:  »Om  din  Broder  eller  Søster  for- 
arger dig,  skal  du  tage  Sagen  op  mellem  Jer  alene,  og  om 
han  eller  hun   bekender,   skal   du   lade   dig   forsone.« 

Det  er  menneskeligt  at  fejle,  men  guddommeligt  at  tilgive. 
Der  er  vel  næppe  det  Fejlgreb,  som  ikke  er  Tilgivelse  værd. 
Et  Menneske,  som  er  i  Besiddelse  af  Kærlighed,  kan 
tilgive  meget,  for  Kærligheden,  som  Paulus  siger,  haaber 
alt,  tror  alt  og  udholder  alt. 

Det  er  beskæmmende  om  et  Menneske  nogensinde  skulde 
sige:  »Jeg  tilgiver  aldrig  denne  Broder  eller  Søster  dette  Fejl- 
trin.« Lad  os  dog  aldrig  sætte  os  som  Dommere,  vi  kender  dog 
trods  alt  ikke  Motivet  til  Handlingen,  men  lad  os  i  Stedet 
iføre  os  Kærlighedens  Klædebaand.  Hvor  kan  et  venligt  Ord, 
et  Smil  eller  et  fast  Haandtryk  tit  varme  og  trøste,  hvor  en 
kold  Skulder  gør  en  uoprettelig  Skade,  paa  et  maaske  i  For- 
vejen ulykkeligt  og  fortvivlet  Menneske. 

Kærligheden  tænker  ikke  ondt;  den  tillægger  intet  slet 
Motiv,  ser  kun  den  lyse  Side  og  tror  det  bedste  om  enhver 
Handling.  —  Hvor  herligt  at  leve  med   saadan  et   Sind. 

Lad  os  være  taknemmelige,  at  vi  er  født  i  en  Tid,  hvor 
Evangeliet  findes  paa  Jorden,  Jesu  Kristi  rene  Kærligheds- 
Evangelium,  og  lad  os  prøve  at  hjælpe  hinanden  til  at  efter- 
leve det,  prøve  at  elske  hinanden. 

Hvis  du  elsker  andre,  vil  de  elske  dig;  hvis  du  taler  ven- 
ligt til  dem,  vil  de  tale  venligt  til  dig  igen.  Kærlighed  avler 
Kærlighed.  Om  den  vil  høre  en  vellydende  og  blød  Ekko,  tal 
vellydende  og  bløde  Ord. 

Svend    Emmer. 

Er  ELIAS  og  Profeten  ELIAS 

to  Personer? 


Blev  Ordet  Elias  ikke  Benævnelsen  paa  alle 
dem,  som  forkynder  Kristi  Komme? 


Paa  Engelsk  findes  der  to  Navne  ELTJAH  og  ELIAS  nævnt 
i  Bibelen.  Ifølge  den  almindelige  kristne  Opfattelse  skulde 
dette  være  benyttet  paa  een  og  samme  Person,  saaledes  staar 
der  i  en  engelsk  Bibelordbog  under  ELIAS:  se  ELIJAH.  Paa 
Dansk  finder  vi  kun  een  Oversættelse  af  disse  to  Navne: 
ELIAS.  Men  ifølge  de  Sidste  Dages  Helliges  Opfattelse  peger 
disse  to  Navne  paa  to  forskellige  Personligheder.  Apostel 
Talmage  skriver  saaledes  i  »Trosartiklerne«,  Side  29:  En  Tid 
efter  at  Kirken  var  lovligt  organiseret,  blev  Fuldmagten  til 
visse  specielle  Funktioner  givet;  den  beskikkede  Budbærer 
i  hvert  Tilfælde  var  den,  hvis  Rettighed  det  var  i  Kraft  af 
den  Myndighed  han  besad,  medens  han  levede  paa  Jorden, 
at  udføre  denne  Handling.  Moses  gav,  som  vi  har  set,  Myn- 
digheden til  at  udføre  Indsamlingsarbejdet,  og  1)  ELIJAH, 
som,  da  han  ikke  havde  smagt  Døden,  stod  i  særligt  Forhold 
til  de  levende  og  døde,  overleverede  Bekikkelsen  til  sted- 
fortrædende hedengangne.  Til  disse  guddommelige  Beskik- 
kelser maa  lægges  den,  som  blev  givet  af  2)  ELIAS,  der  viste 
sig  for  Joseph  Smith  og  Oliver  Cowdery  og  »overlod  Abra- 
ham Evangeliets  Husholdning,«  og  sagde  om  dem,  som  det 
blev  sagt  om  den  nævnte  Patriark  og  hans  Efterkommere  i 
gamle  Dage,  at  i  dem  og  i  deres  Sæd  skulde  alle  kommende 
Slægter  velsignes.«  I  Pagtens  Bogs  110.  Kapitel  finder  vi  be- 
skrevet, hvorledes  disse  to  Personligheder  ELIAS  og  ELIJAH 
viser  sig  for  Joseph  Smith  og  Oliver  Cowdery  i  Kirtland 
Tempel  den  3.  April  1836.  »Derefter  aabenbarede  x)  ELIAS 
sig  og  overgav  Abraham  Evangeliets  Husholdning  og 
sagde,  at  i  os  og  i  vor  Sæd  skulde  alle  Slægter  efter  os  vorde 
velsignede.  Efter  at  dette  Syn  var  sluttet,  aabnede  sig  for  os 
et  andet  stort  og  herligt  Syn,  thi  Elijah,  Profeten,  som  blev 
optaget  til  Himlen  uden  at  smage  Døden,  stod  foran  os  og 
sagde:  Se,  Tiden  er  tilfulde  kommen,  som  blev  talet  ved 
Profeten  Malakiæ  Mund  (4:5 — 6),  hvori  han  bevidnede,  at  han, 

Elijah,  skulde  blive  udsendt  førend  Herrens  den  store  og  for- 
færdelige Dag  kommer;  »For  at  omvende  Fædrenes  Hjerter 
til  Børnene  og  Børnenes  Hjerter  til  Fædrene,  at  han  ikke 
skal  komme  og  slaa  Jorden  med  Ban.«  (Se  Pagtens  Bog  110. 
Kap.,  særligt  11 — 15.  Vers.  I  den  engelske  Pagtens  Bog  staar 
Navnene  rigtigt  anført  som  Elias  og  Elijah,  saaledes  som 
Skriftstedet  her  er  citeret;  men  i  den  danske  findes 
begge  Navne  desværre  oversat  ens.). 

Apostel  Joseph  Fielding  Smith  har  skrevet  en  lille  Bog 
»Elijah  Profeten  og  hans  Mission«,  som  behandler  dette 
Emne,  og  hvorfra  det  følgende  er  oversat: 

DEN  HISTORISKE  BERETNING  OM  ELIJAH: 

Elijah  levede  omkring  Aar  900  f.  Kr.,  medens  Kong  Akab 
regerede  i  Israel.  Elijah  viste  sig  temmelig  pludseligt,  saa 
vidt  som  Historien  beretter.  I  I.  Kong.  17:  1.  bliver  han  be- 
nævnt som  »Thisbiteren  Elias  (  i  den  eng.  Bibel  Elijah),  en 
af  dem,  som  boede  i  Gilead.«  Dette  er  næsten  alt,  hvad  vi 
kender  til  hans  Fødested  og  Hjemegn. 

Angaaende  den  historiske  Beretning  om  Profeten,  se  I. 
Kong.  17.— 22.  Kap.;  II.  Kong.  1.— 2.  Kapitel.  Disse  Kapit- 
ler fortæller  os   om  Elijahs  store  profetiske   Gerninger. 

ELIJAHS  OPTAGELSE  TIL  HIMLEN. 

Elijah  kaldte  Elisa  til  at  følge  sig,  og  da  Elijah  blev  optaget 
i  en  lidvogn  til  Himlen,  blev  Elisa  Profet  i  Israel  i  Elijahs 
Sted. 

Men  der  var  en  Aarsag  til,  at  Elijah  blev  optaget  til  Him- 
len paa  denne  Maade.  Det  skete,  fordi  han  havde  en  særlig 
Mission  at  udføre.  Det  samme  var  Tilfældet  med  Moses. 
Denne  blev  ogsaa  optaget  til  Himlen  uden  at  smage  Døden, 
selvom  Skriften  fortæller  os,  at  han  blev  begravet  af  Herren 
paa  Bjerget. 

Hvorfor  kom  Moses  og  Elias  (Elijah)  til  Frelseren  og  til 
Peter,  Jakob  og  Johannes  paa  Bjerget?  Det  var  i  en  særlig 
Hensigt.  Profeten  Joseph  Smith  har  forklaret  os  dette  i  Kir- 
kens Historie,  3.  Bind,  Side  387: 

»Præstedømmet  er  evigt.  Frelseren,  Moses  og  Elias  (Elijah 
med  andre  Ord)  gav  Nøglerne  til  Peter,  Jakob  og  Johannes 
paa  Forklarelsens  Bjerg.« 

Heraf  forstaar  vi,  hvorfor  Elijah  og  Moses  blev  optaget 
uden  at  smage  Døden,  —  det  var  fordi  de  havde  en  særlig 
Mission  at  udføre,  og  den  maatte  udføres  førend  Guds  Søn> 
Korsfæstelse.  Guds  Søn  var  Førstegrøden  af  de  opstandne. 
Naar  derfor  Profeterne  Moses  og  Elijah  havde  en  særlig 
Mission  at  udføre,  medens  Kristus  endnu  levede,  saa  var  det 
nødvendigt,  at  de  ikke  havde  nedlagt  deres  Legemer  i  Gra- 
ven. De  kunde  ikke  udføre  denne  Mission  uden  at  være  i 
Besiddelse  af  følelige  Legemer,  ikke  som  Aander.  Dette  er 
Aarsagen  til,  at  Moses  og  Elijah  ikke  led  Døden  som  andre 
Mennesker. 

Hvilke  Nøgler  var  det,  Elijah  holdt?  Hvilke  Nøgler  var  det, 
han  overgav  Peter,  Jakob  og  Johannes?  Nøjagtigt  de  samme 
Nøgler,  som  han  meddelte  Joseph  Smith  og  Oliver  Cowdery. 
Men  hvilke  Nøgler  var  det?  Nogle  vil  maaske  sige, 
at  det  var  Nøglerne  til  at  kunne  udføre  Daab  for  de  døde. 
Nej,  det  var  ikke  dem.  Nogle  tænker  maaske,  at  det 
var  Nøglerne  til  Frelse  for  de  døde.  Nej,  det  var  ikke  dem. 
Det  var  kun  en  Del  af  dem.  De  Nøgler,  som  Elijah  holdt, 
var  det  evige  Præstedømmes  Nøgler,  Nøglerne  til  Besegling, 
som  Herren  havde  givet  ham.  Og  det  var  dem,  han  kom  og 
meddelte  Peter,  Jakob  og  Johannes,  og  det  var  dem,  han  gav 
Profeten  Joseph  Smith.  Disse  Nøgler  gjaldt  saavel  Besegling 
for  de  levende  som  for  de  døde. 

PRÆSTEDØMMET  OG  PRÆSTEDØMMETS  NØGLER 

Lad  os  se,  hvad  Profeten  har  sagt  herom.  I  ved, 
at  da  Herren  tog  Moses  ud  af  Israels  Børns  Midte, 
tog  han  ogsaa  det  højere  Præstedømme,  og  han  lod  det  aron- 
ske og  levitiske  Præstedømme  blive  tilbage,  samtidigt  med, 
at  han  gav  dem  Moseloven.  Men  ned  gennem  Tiderne  fra 
Mose  Dage,  naar  der  har  været  en  Profet,  som  Herren  over- 
drog en  speciel  Mission,  saa  modtog  denne  Profet  det  mel- 
kisedekske  Præstedømme.  Men  det  var  kun  faa  Mænd,  der 
modtog  dette  Præstedømme,  det  var  kun  de  Profeter,  hvis 
Mission  krævede  det.  Profeten  Joseph  Smith  har  sagt  desan- 
gaaende: 

»Elijah  var  den  sidste  Profet,  som  holdt  Præstedømmet3 
Nøgler.«  .  .  »Og  jeg  vil  sende  Elijah,  Profeten,  førend  Her- 
rens store  og  forfærdelige  Dag  kommer,«  osv.  Hvorfor  skulde 

Elijah  blive  sendt?  Fordi  han  holder  Nøglerne  til  Admini- 
strering af  alle  Præstedømmets  Ordinancer,  og  uden  denne 
Myndighed  bliver  meddelt,  kan  Ordinancerne  ikke  admini- 
streres i  Retfærdighed.«  (Kirkens  Historie  4.  Bind,  Side  207). 

Naturligvis  kan  Ældster  døbe,  og  de  døbte,  førend  Elijah 
kom,  og  Ordinancen  var  fuldtud  gyldig;  men  de  højere  Ordi- 
nancer, større  Velsignelser,  som  er  væsentlige  for  Ophøjelse 
i  Guds  Rige,  og  som  kun  kan  opnaas  visse  Steder,  har  ingen 
Mand  Rettighed  til  at  udføre,  uden  at  han  modtager  Myndig- 
hed til  at  udføre  dem  af  en,  som  holder  Nøglerne. 

Elijah  var  den  sidste  af  de  gamle  Profeter,  som  holdt  Præ- 
stedømmet i  dets  Fylde,  og  som  den  sidste  af  dem  var  det 
hans  Mission  at  komme  i  Tidernes  Midtes  Husholdning  og 
meddele  dens  Nøgler  til  dem,  der  stod  som  Hovedet  for  den- 
ne Uddeling;  og  vi  ved  fra  den  hellige  Skrift,  at  Herren  gav 
Præstedømmets  Nøgler  til  Peter,  Jakob  og  Johannes;  og  han 
gav  Peter,  der  stod  som  Hovedet,  Magt  til  at  binde  paa  Jor- 
den, og  det  skulde  være  bundet  i  Himlen,  og  til  at  løse  paa 
Jorden,  og  det  skulde  være  løst  i  Himlen  — -  —  den  samme 
Myndighed,  som  Elijah  var  i  Besiddelse  af,  da  han  lukkede 
Himlene,  saa  at  det  ikke  kunde  regne  (1.  Kong.  17.  Kap.), 
og  da  han  ved  flere  Lejligheder  kaldte  Ild  ned  fra  Himlen. 
Joseph  Smith  blev  ordineret  af  Peter,  Jakob  og  Johannes,  og 
han  gik  ud  og  opbyggede  Guds  Kirke  i  denne  Husholdning, 
og  alt,  hvad  han  udførte,  var  fuldtud  gyldigt  —  alle  disse  Ordi- 
nancer var  gyldige.  Men  for  at  den  bindende  Kraft  eller  Magt 
skulde  komme,  som  anerkendes  i  Himlen,  og  gennem  hvilken 
vi  opnaar  Ophøjelse,  maatte  Elijah,  som  Herren  havde  over- 
draget denne  Myndighed,  gæste  Jorden.  Dette  skete  den  3. 
April  1836.  (Se  Pagtens  Bog  110.  Kapitel). 

FORSKELLEN  PAA  ELIAS  OG  ELIJAHS  KALD: 

Lad  os  se  lidt  nærmere  paa  dette.  Hvad  var  da 
Forskellen  mellem  Elias  og  Elijahs  Kald.  Johannes 
Døberen  var  en  Elias  —  og  det  var  det,  Herren  mente 
med,  at  Elias  allerede  var  kommet  —  men  han  var  ikke  en 
Elijah,  og  de  to  Mænds  Mission  var  meget  forskellig.  Jøder- 
ne undrede  sig  over,  hvem  Johannes  var.  Han  var  for  dem 
en  Person  forbundet  med  temmelig  megen  Mystik.  Han  kom 
som   en,   der   havde   Myndighed,   og   de   vidste,    at   de   gamle 

Profeter  havde  baaret  Vidnesbyrd  om,  at  Elijah  skulde  kom- 
me igen.  Og  derfor  tænkte  de,  om  Johannes  kunde  være 
Elijah.  —  I  den  engelske  Bibel  staar  der  her  Elias;  men 
i  Joseph  Smiths  Bibeloversættelse  staar  der  Elijah,  som  der 
skulde  staa.  Da  derfor  Farisæerne  spurgte  ham,  om  han  var 
Elijah,  svarede  han  benægtende. 

En  Elias  er  en  Forløber,  som  kommer  for  at  berede  Vejen; 
og  Johannes  kom  for  at  berede  Vejen  for  Herrens  andet  Kom- 
me, da  han  overdrog  sine  Nøgler  og  sit  Præstedømme,  det 
aronske  Præstedømme  til  Joseph  Smith  og  Oliver  Cowdery. 
Det  var  hans  Mission.  Derpaa  var  det  nødvendigt,  at  den 
højere  Magt  og  Myndighed  blev  meddelt  dem,  og  derfor  var 
det,  at  Herren  sendte  Peter,  Jakob  og  Johannes  og  senere 
Elijah  med  Nøgler  til  at  udføre  alle  disse  Ting,  der  var  blevet 
gengivet. 

Der  findes  en  Forskel  mellem  Elias  og  Elijahs  Mission  og 
Aand.  Lad  os  tage  dem  hver  for  sig  og  belyse  dem  ved 
Citater  fra  Skriften.  Først  Elias: 

»Og  jeg  gik  ud  i  Skoven  for  at  adspørge  Herren  i  Bøn  an- 
gaaende  Hans  Vilje  med  mig,  og  jeg  saa  en  Engel,  og  han 
lagde  sine  Hænder  paa  mit  Hoved  og  ordinerede  mig  til 
Præst  efter  Arons  Orden  og  til  at  holde  Præstedømmets 
Nøgler.  Dette  Præstedømme  havde  Myndighed  til  at  prædike 
Omvendelse  og  døbe  til  Syndernes  Forladelse.  Men  det  blev 
fortalt  mig,  at  dette  Præstedømme  ikke  gav  Myndighed  til 
Haandspaalæggelse  for  den  Helligaands  Gave;  men  at  dette 
større  Præstedømme  senere  skulde  blive  givet;  men  at  min 
Ordination  var  et  Forberedelsesarbejde,  hvilket  var  Elias's 
Aand;  for  Elias's  Aand  skulde  bane  Vejen  for  den  større, 
hvad  der  var  Tilfældet  med  Johannes  Døberen.«  (Denne 
beredte  Vejen  for  Jesus  Kristus). 

Dette  er  sikkert  alt,  hvad  vi  behøver  at  læse  herom.  Der 
findes  en  hel  Del  mere  angaaende  dette.  Det  vilde  altsammen 
være  interessant  at  høre;  men  dette  er  nok.  Og  nu  om  Elijah: 

»Elijahs  Aand,  Magt  og  Kald  er,  at  han  har  Magt 
til  at  holde  Aabenbaringsnøglerne.  Nøglerne  til  Ordi- 
nancer,  Orakler,  det  melkisedekske  Præstedømmes  Magt  og 
Begavelser  i  dets  Fylde  og  Guds  Rige  paa  Jorden.« 

Det  er  Elijahs  Mission  at  meddele  denne  Magt.  Elias  Mis- 

sion  kommer  først,  og  Johannes  kom  for  at  berede  Vejen  i 
denne  Husholdning,  ligesom  han  gjorde  det  i  Kristi  Hushold- 
ning; og  derefter  er  det  nødvendigt,  at  det  større  Lys  skulde 
komme.  Det  var  af  denne  Grund,  at  Elijah  skulde  komme 
i  denne  Tidernes  Fyldes  Husholdning  og  meddele  alle  Ting 
eller  med  andre  Ord  Fylden  af  Præstedømmets  Kraft  eller 
Beseglingsmagten. 

Hvad  er  nu  Elijahs  Mission  og  Gerning?  Det  er  eet  af  de 
største  og  vigtigste  Emner,  Gud  har  aabenbaret.  Han  skulde 
sende  Elijah  for  at  besegle  Børnene  til  Fædrene  og  Fædrene 
til  Børnene. 

Profeten  siger:  »Jeg  ønsker,  at  I  skal  forstaa  dette  Emne, 
for  det  er  vigtigt  og  betydningsfuldt;  og  hvis  I  vil  modtage 
det,  er  dette  Elijahs  Aand,  at  vi  forløser  vore  døde  og  bliver 
beseglet  til  vore  Fædre,  som  er  i  Himlen;  og  her  behøver 
vi  Elijahs  Kraft  for  at  kunne  besegle  dem,  som  bor  i  Himlen. 
Dette  er  Elijahs  Kraft  og  Nøglerne  til  Jehovas  Rige.» 

»T)  Elias  Aand  kommer  først,  2)  Elijahs  næst  og  3)  Messias 
sidst.  Elias  er  en  Forløber  for  at  berede  Vejen,  og  Elijahs 
Aand  og  Kraft  kommer  dernæst,  holdende  Nøglerne  til  at 
opføre  Templer,  besegle  det  melkisedekske  Præstedømme  paa 
Israels  Hus  og  gøre  alle  Ting  rede;  derpaa  kommer  Messias 
til  sit  Tempel. 

Messias  er  over  Elijahs  Aand  og  Kraft,  for  han  skabte 
Verden  og  var  den  aandelige  Klippe  for  Moses  i  Ørkenen. 
Elijah  skulde  komme  for  at  forberede  Vejen  og  opbygge 
Riget  førend  Herrens  store  Dag  kommer,  dog  skulde  Elias's 
Aand  være  den  første  forberedende.«  (Dette  findes  i  Kirkens 
Historie,  6.  Bind,  Side  249—254). 

KONKLUSION 

1.  I  den  danske  Bibel  findes  der  to  Profeter  under  dette  ene  Navn 
ELIAS;  i  den  engelske  finder  vi  disse  Personer  betegnet  som 
henholdsvis  ELIAS  og  ELIJAH;  men  da  den  almindelige  kristne 
Opfattelse  er  den,  at  disse  to  er  een  og  samme  Person,  bliver 
disse  Navne  fejlagtigt  omskiftet  i  Det  ny  Testamente,  hvad  der 
har  foraarsaget  en  Del  Misforstaaelse  af  Johannes  Døberens 
Mission.  Kristus  erklære^  at  denne  er  en  ELIAS;  men  til  Fa- 
risæernes Spørgsmaal,  om  han  er'  ELIAS,  (hvad  der  her  skulde 
være  ELIJAH)  svarer  han  benægtende. 

2.  Profeten  Elias  levede  omkring  Abrahams  Tid,  for  det  var  hans 

Mission  i  Dag  at  meddele  Abraham  Evangeliets  Husholdning. 
(Se  Side  140). 

Profeten  Elijah  levede  omkring  Aar  900  f.  Kr.?  medens  Kong 
Akab  regerede  i  Israel.  Det  var  ham,  der  forkyndte,  at  der  in- 
gen Regn  skulde  falde  i  tre  Aar.  (I  Besiddelse  af  det  højeste 
Præstedømmets  Nøgler,  var  han  i  Stand  til  at  befale  dette. 
Det  var  ligeledes  ham,  der  bød  Ild  falde  ned  fra  Himlen  og 
fortære   sit  Offer  som  Tegn  paa   den  levende   Guds   Eksistens. 

(Se  forøvrigt  I.  Kong.  17.— 22.  Kapitel;  II.  Kong.  1.— 2,  Kapitel), 
Profeten  Elijah  blev  til  Slut  optaget  til  Himlen  i  en  Ildvogn 
uden  at  smage  Døden.  Dette  blev  han  i  en  særlig  bestemt  Hen- 
sigt. Det  samme  havde  i  sin  Tid  værte  Tilfældet  med  Moses, 
der  i  Følge  den  bibelske  Beretning  blev  begravet  af  Herrens 
Haand  paa  Bjerget.  Grunden  til,  at  disse  to  Mænd  ikke  kom 
til  at  smage  Døden,  var,  at  de  havde  en  særlig  Mission  at 
udføre  inden  Kristi  Korsfæstelse  og  hans  Sejr  over  Dødens 
Lænker.  De  skulde  meddele  de  særlige  Nøgler,  som  de  indehavde 
til  Frelserens  Apostle:  Peter,  Jakob  og  Johannes.  Dette  kunde 
de  kun  gøre  som  menneskelige  Væsener,(  ikke  som  Aander,  som 
de  paa  dette  Tidspunkt  inden  Mesterens  Opstandelse  vilde  have 
været,  dersom  de  havde  været  Døden  underkastet.  Meddelelsen  af 
disse  Nøgler  fandt  Sted  paa  Forklarelsens  Bjerg. 
Elijah  holdt  det  evige  Præstedømmes  Nøgler,  Nøglerne  til  Be- 
segling. Disse  Nøgler  havde  han  modtaget  fra  Herren.  (2)  Og 
det  var  dem,  han  kom  og  meddelte  til  Peter,  Jakob  og  Johannes 
og  Profeten  Joseph  Smith.  Disse  Nøgler  gjaldt  Besegling  for 
saavel  levende  som  døde. 

Det  højere  Præstedømme  blev  borttaget  med  Moses.  Men  nogle 
faa  Profeter,  hvis  særlige  Kald  krævede  det,  modtog  det  højere 
eller  melkisedekske  Præstedømme  efter  den  Tid.  Af  disse  var 
Profeten  Elijah,  der  levede  ca.  Aar  900  f.  Kr.  den  sidste,  der 
besad  det.  Det  var  derfor,  at  det  blev  hans  særlige  Mission  at 
meddele  dette  Præstedømme  i  Tidernes  Midtes  Husholdning  og  nu 
i  Tidernes  Fyldes  Husholdning.  (3)  Joseph  Smith  modtog  desær- 
lige Nøgler,  Profeten  Elijah  holdt,  i  Kirtland  Tempel  den  3. 
April  1836.  (Se  Pagtens  Bogs  110.  Kapitel). 
Der  er  en  Forskel  mellem  Profeten  Elias  og  Profeten  Eli- 
jahs  Kald,  som  allerede  bemærket.  Johannes  Døberen  var  en 
Elias,  og  det  var  det,  Herren  mente,  da  han  sagde,  at  Elias 
allerede  var  kommet;  men  han  var  ikke  en  Elijah.  En  Elias 
er  en  Forløber,  der  kommer  for  at  berede  Vejen;  Johannes  kom 
for  at  berede  Vejen  for  Kristi  første  Komme  i  Tidernes  Midte  og 
for  hans  andet  Komme,  da  han  overdrog  sine  Nøgler  og  sit 
Præstedømme  til  Joseph  Smith. 

.    Der     er    en    Forskel     mellem    Elias     og    Elijahs    Mission    og 
Aand.  Det  er  Elias's  Aand  at  bane  Vejen  for  den  større,  som 

(Sluttes  Side  148). 

Primaryforeningens 
Formaal. 


Aldrig   nogensinde    har    Verden    trængt 
mere  til  Opmuntring  og  Hjælp  end  i  Dag. 
Vi  hører  kun  om  Vanskeligheder,  Lidelser, 
Grusomheder  og  Prøvelser.  Menneskene  er  fyldt  med  Frygt  og 
Uro;  selv  Børnene  er  smittet  af  denne  frygtelige  Tidens  Aand.  — 
Beretninger    i  Aviserne   vidner   om  utallige  kriminelle  Tilfælde 
blandt  Børn  og  mindreaarige. 

»Hvor  er  det  sørgeligt«,  siger  Folk,  og  ryster  maaske  paa 
Hovedet.  Men  paa  os  som  Sidste  Dages  Hellige  hviler  der  et 
stort  Ansvar.  Det  er  blevet  lært  os,  at  vi  skal  drage  Omsorg 
for  vore  Medmennesker,  at  vi  skal  forkynde  Evangeliet  i 
Ord  og  Gerning. 

Søndagsskolen  gør  meget  for  at  beskytte  Børnene  mod  Fare 
og  hjælpe  dem  til  at  vandre  paa  den  rette  Vej. 

Men  der  findes  ogsaa  en  anden  Organisation  —  Primary- 
organisationen. Denne  Organisations  tredobbelte  Formaal  er: 
at  indgyde  Børnene  Tro  gennem  religiøse  Instrukser,  at  hjælpe 
dem  i  deres  Fritidsaktiviteter  og  at  lære  dem,  hvorledes  de  skal 
beskytte  deres  Sundhed,  saa  at  de  kan  komme  i  Besiddelse  af 
stærke  og  sunde  Legemer. 

Dette  er  vidunderlige  Formaal  og  netop,  hvad  Nutidsbarnet 
har  Brug  for.  Børn  fra  alle  Sekter  er  velkomne  i  denne  Or- 
ganisation. De  Børn,  der  besøger  Primaryforeningen,  er  for 
det  meste  Børn  af  Ikke-Medlemmer.  Her  maa  det  siges,  at  der 
kræves  stor  Offervilje  af  vore  Primaryfunktionærer.  Det  er  ikke 
nok,  at  en  Lærerinde  kommer  velforberedt  til  Klassen;  hun 
maa  ogsaa  være  villig  til  regelmæssigt  at  besøge  Børnenes  Hjem 
og  søge  at  blive  bekendt  med  deres  Forældre,  for  herigennem 
at  slutte  Venskabsbaand  med  baade  Børnene  og  Forældrene 
og  paa  den  Maade  vinde  sig  deres  Tillid. 

Primaryarbejdet  er  et  Missionærarbejde,  og  vi  har  Brug  for 
mange  gode  og  trofaste  Søstre,  som  er  villige  til  at  fremme 
Herrens  Værk  og  til  at  bringe  Evangeliets  Aand  ind  i  de 
mange  forskellige  Hjem;  Søstre,  som  er  villige  til  at  ofre  deres 
Tid.  Til  disse  Søstre  vil  vi  gerne  sige:  »I  vil  allerede  her  op- 
naa  en  Del  af  Jeres  Løn;  I  vil  opnaa  en  Glæde  og  indre 
Tilfredsstillelse,  som  Verden  ikke  kan  give  os,  og  Jeres  Hjerter 
vil  blive  fyldt  med  Kærlighed  og  Forstaaelse  af  Børnene  og 
Jeres  Medmennesker«. 

For  Tiden  findes  der  kun  to  Primaryforeninger  i  Den  danske 
Mission.    Blandt    Funktionærerne  findes  der  flere  af  vore  tro- 

faste  ældre  Søstre  og  unge  Mødre,  men  alle  er  besjælet  af  den 
samme  Aand,  at  hjælpe  Børnene,  at  fremme  Herrens  Værk. 
Selv  om  der  opstaar  Vanskeligheder,  —  for  Tiden  er  mange 
Børn  forhindret  i  at  komme  i  Primary,  da  Skoletiden  for  manges 
Vedkommende  falder  paa  den  Tid  af  Dagen,  hvor  Primary 
skulde  være  afholdt,  saa  taber  vore  Medarbejdere  dog  ikke  Modet. 
Tværtimod  bliver  de  ved  med  at  arbejde  med   de  smaa. 

Vi  haaber  inderligt,  at  det  maa  lykkes,  at  vi  i  den  nærmeste 
Fremtid  kan  faa  organiseret  Primaryforeninger  i  alle  Grenene. 
Hvor  det  ikke  kan  lade  sig  gøre  at  samle  skolepligtige  Børn 
paa  Grund  af  ovenstaaende  Forhold,  saa  lad  os  der  gøre 
Forsøget  med  de  smaa  endnu  ikke  skolepligtige.  Lektierne 
svarer  til  Børnenes  forskellige  Aldre.  Lad  os  prøve  at  over- 
vinde de  Vanskeligheder,  der  staar  i  Vejen  for  os,  og  arbejde 
med  Pionerernes  Aand. 

Vi  appellerer  samtidig  til  alle  Brødre  og  Søstre  i  Den  danske 
Mission  om  at  støtte  os  i  dette  Arbejde  ved  at  hverve  Børn 
af  deres  Bekendtskabskreds  til  Primaryforeningen. 

Det  er  vort  Ønske  og  vor  Bøn,  at  vi  snart  maa  faa  Frem- 
gang i  Primaryarbejdet  i  Den  danske  Mission,  og  vi  siger  Tak 
til  alle  Funktionærer  og  alle,  som  vil  støtte  dette  Foretagende. 

Anne  Jessen 

Præsidentinde  for  Primary  Hovedbestyrelse. 


Tilfældet  var  med  Johannes  Døberen.  Elias's  Mission  kommer 
først,  for  at  bane  Vejen,  dernæst  kommer  Elijahs  Aand.  Elijahs 
Aand,  Magt  og  Kald  er  at  holde  Nøglerne  til  Aabenbaring,  Or- 
dinancer,  Orakler,  det  melkisedekske  Præstedømmes  Magt,  Kraft 
og  Begavelser.  Elijahs  Aand  eller  Mission  kan  sammenføjes  til 
eet:  nemlig  Fuldkommengørelsen  af  Frelsensplanen  gennem 
Præstedømmets  Besegling,  der  er  nødvendig  for  fuld  Frelse  og 
Ophøjelse.  Dette  er  Aarsagen  til,  at  Profeten  Malakias  siger, 
at  Jorden  vilde  være  blevet  slaaet  med  Ean,  om  ikke  Gud  sendte 
Profeten  Elias  (Eli jah  skulde  det  naturligvis  være  her  paa 
Dansk,  ligesom  det  er  det  i  den  engeiske  Bibel)  for  at  vende 
Fædrenes  Hjerter  til  Børnene  og  Børnenes  til  deres  Fædre. 
9.  Elias's  Aand  bereder  saaledes  Vejen  for  den  højeres,  Elijahs,  og 
denne  for  den  allerhøjestes,  Jesu  Kristi.  Messias  vil  nemlig, 
naar  dette  banebrydende  Arbejde  er  udført,  kommer  for  at  bo 
her  blandt  sit  Folk. 

Aviserne  og  General-Konferencen 


Vi  havde  den  Glæde  under  Generalkonferencen,  at  Avi- 
serne ved  denne  Lejlighed  behandlede  Emnet  paa  en  for  os 
fuldt  tilfredsstillende  Maade.  Og  tiltrods  for,  at  de  ikke,  som 
det  er  sket  før,  benyttede  Lejligheden  til  at  snage  alt  for 
overdrevent  i  enkelte  Punkter  af  Mormonismens  Historie,  saa 
holdt  Aviserne  sig  slet  ikke  tilbage  i  Størrelsen  og  Mængden 
af  Artikler. 

Een  Ting  har  vi  kunnet  lære  af  Konferencen:  Blot  man 
selv  sørger  for  at  give  Aviserne  det  rigtige  Stof  at  arbejde 
med,  saa  slipper  man  for,  at  Journalisterne  opsøger  Stoffet 
selv  og  derved  som  oftest  faar  fat  i  den  forkerte  Bunke.  -— 
Her  har  den  lille,  smukke  Bog  »Sandheden  om  Mormonerne« 
været  el  godt  Aktiv,  idet  den  optræder  strengt  objektivt  og 
giver  Oplysningerne  kort  og  præcist.  I  Virkeligheden  er  den 
el  lille  Skatkammer  af  koncentreret  Viden  om  Mormonis- 
men. — 

RADIOAVISEN  var  for  første  Gang  inddraget  i  vor  Pro- 
paganda. Den  24.  Juni  Kl.  21,45  oplyste  Speakeren  følgende: 
»De  danske  Mormoner  afholder  i  disse  Dage  General-Konfe- 
rence i  København  i  Anledning  af  100-Aarsdagen  for  Stifte- 
ren, Joseph  Smiths  Død  den  27.  Juni  1844«. 

Og  paa  selve  Dagen,  den  27.  meddelte  Radioavisen  Kl. 
12,30:  »De  danske  Mormoner  fejrede  i  Dag  Profeten  Joseph 
Smiths  Minde  i  Anledning  af  100-Aarsdagen  for  hans  Død 
ved  Afsløring  af  en  Mindetavle  i  Kirken  ved  Borups  Allé  i 
København.  Ved  den  smukke  Højtidelighed  talte  Missions- 
præsident  Orson  B.  West  og  Billedhuggeren  Michael  Gies- 
sing.« 

Og  endelig  lykkedes  det  at  faa  bragt  en  tredie  og  sidste 
Meddelelse  i  den  danske  Radio,  idet  Radioavisen  samme  Aften 
Kl.  21,45  udtalte  følgende:  »I  Fortsættelse  af  Mormonernes 
General-Konference  afholdtes  i  Eftermiddag  den  egentlige 
Mindehøjtidelighed  i  Kirken  i  København,  som  var  fyldt  til 
sidste  Plads.  Ved  Gudstjenesten  holdt  Lederen  af  Mormo- 
nerne i  Danmark,  Missionspræsident  Orson  B.  West,  Minde- 
talen for  Profeten  Joseph  Smith.  General-Konferencen  fort- 
sættes Onsdag,  Torsdag  og  Fredag.« 

HOVEDSTADS-PRESSEN  blev  informeret  Lørdag  Efter- 
middag og  bragte  som  ventet  en  Række  Artikler  allerede 
Mandag.  BERLINGSKE  TIDENDE  havde  saaledes  et  stort 
Interview  med  Missionspræsidenten  med  Overskriften:  »DEN 
HYKLERISKE  FORARGELSE  OVER  FLERKONERIET.  — 
»Det  eksisterer  dog  den  Dag  i  Dag,  ogsaa  i  Danmark,«  siger 

Mormonernes  Missionspræsident.  100-Aars  Dagen  for  Joseph 
Smiths  Drab.«  Midt  i  Artiklen,  der  spændte  over  tre  Spalter, 
var  anbragt  det  Billede  af  Profeten,  som  findes  i  »Sandheden 
om  Mormonerne«. 

B.  T.  (Berlingske  Tidendes  Middagsblad)  havde  et  Svar 
paa  Præsidentens  Udtalelse  om  »den;  hykleriske  Forargelse«, 
idet  det  under  Overskriften  »TÆNK,  HVIS  DERES  NABO 
HAVDE  19  KONER  OG  51  BØRN«,  bragte  en  Samtale  med 
Lægen  IB  FREUCHEN  om  Emnet. 

BERLINGSKE  AFTENAVIS  havde  samme  Aften  en  stor 
Artikel,  spændende  over  5  Spalter,  med  Overskriften  »JO- 
SEPH SMITH  —  PROFET,  SEER  OG  AABENBARER«  og 
forsynet  med  samme  Billede  som  Morgenavisens  Artikel.  Den 
var  skrevet  af  Ældste  Jørgen  Schmidt. 

SOCIAL-DEMOKRATEN  og  BØRSEN  bragte  henholdsvis 
den  25.  og  26.  omtrent  ordret  den  Meddelelse  om  General- 
konferencen, som  var  tilsendt  dem. 

Og  saa  kom  om  Tirsdagen  den  store  og  meget  glædelige 
Overraskelse:  BERLINGSKE  TIDENDEs  LEDER  bar 
Titlen  »MORMONERNE«.  Det  tør  nok  siges  at  være  det 
bedste  Bevis  paa,  at  man  efterhaanden  har  opdaget,  at  Mor- 
monerne dog  betyder  noget,  at  en  af  Landets  største  Aviser 
beskæftiger  sig  med  os  paa  sin  fornemste  Plads.  Og  det  bedste 
ved  det:  Artiklen  var  yderst  venligt  indstillet.  Saaledes  kan 
citeres  følgende  Brudstykker:  »Da  Dickens  i  1863  tog  Syn 
paa  et  Udvandringsskib  med  800  Mormoner,  væsentlig  Land- 
boere, gjorde  de  paa  ham  —  oprindelig  en  vrangvillig  Iagt- 
tager —  Indtryk  af  at  repræsentere  Blomsten  af  Englands 
Menigmand.  I  Danmark  var  det  ogsaa  langt  fra  de  ringeste 
Bønder,  der  fulgte  Apostlenes  Kalden.« 

POLITIKEN  bragte  den  27.  en  Meddelelse  med  Overskrif- 
ten: »100  Aars  Mormon-Jubilæum«  paa  Avisens  mest  læste 
Side,  Leder-Siden  under  Rubrikken  »Dag  til  Dag«.  Ogsaa 
denne  Artikel  var  meget  venligsindet.  Saaledes  skal  citeres: 
»Joseph  Smith  er  i  Verdenshistorien  en  Skikkelse,  der  som 
Religionsstifter  konkurrerer  med  Buddha«.  Videre  bragtes  de 
officielle  Meddelelser,  som  var  udsendt  af  Missionskontoret. 

EKSTRABLADET  havde  Tirsdag  Eftermiddag  et  stort  Bil- 
lede paa  FORSIDEN  af  Mindetavlen,  Missionipræsidenten  og 
Michael   Giessing   sammen   med  udførlig   Forklaring. 

BERLINGSKE  AFTENAVIS  bragte  samme  Dag  et  lige 
£aa  stort  Billede  med  samme  Motiv  og  ledsagende  Tekst. 

AFTENBLADET  prydede  sine  Spalter  den  28.  med  et  stort 
Dobbeltbillede,  forestillende  Missionspræsidenten  paa  Taler- 
stolen under  Minde-Gudstjenesten  og  et  Nærbillede  af  en 
Del  af  Koret. 

EKSTRABLADET,    SOCIAL-DEMOKRATEN     og     B.    T. 

havde   desuden   hver    en   lille   Vittighedstegning    om    Emnet, 
ganske  pudsige  og  fuldkommen  uskyldige  i  deres  Morsomhed! 

MANDENS  BLAD,  det  største  danske  Maanedsskrift, 
havde  i  sit  Juli-Nummer  en  stor  Artikel  paa  3  Sider  af  Brd. 
Jørgen  Schmidt  og  med  fire  Billeder. 

PROVINS-PRESSEN  kan  deles  i  to  store  Grupper:  Den, 
der  bragte  selvstændige  Artikler  og  den,  der  nøjedes  med  at 
bringe  de  af  Missionskontoret  udsendte  Meddelser. 

AARHUS  AMTSTIDENDE  og  AARHUS  STIFTSTI- 
DENDE bragte  begge  den  26.  en  længere  Artikel,  som  var 
Uddrag  af  det  fra  Missionskontoret  tilsendte  Stof,  og  begge 
havde   benyttet   den  tilsendte  Kliché.  , 

Ligeledes  bragtes  længere  Artikler,  bygget  over  det  tilsendte 
Materiale  af  Blade  fra  RINGKØBING,  SVENDBORG, 
SÆBY,  RANDERS,  GRENAA,  KOLDING,  BORNHOLM, 
THISTED,  HOBRO. 

En  Række  Blade  bragte  Uddrag  af  Berlingske  Tidendes  In- 
terview med  Missionspræsidenten:  NYKØBING,  RUDKØ- 
BING, HJØRRING,  ÆRØ,  FREDERIKSHAVN.  FAABORG. 

KOLDING  AVIS  og  FREDERICIA  AVIS  annekterede 
uden  videre  Brd.  Schmidts  Artikel  i  Berlingske  Aftenavis  og 
bragte  den  i  nøjagtig  samme  Udstyr,  det  meste  af  en  Side. 
—  KOLDING  FOLKEBLAD  og  FOLKEBLADET  for  VEJEN 
citerede  denne  Artikel  i  en  2-spaltet  Artikel. 

Udover  disse  større  Artikler  bragte  en  lang  Række  Blade 
de  udsendte  korte  Meddelelser,  hvoraf  de  fleste  var  med  Bil- 
leder, lait  78  Provins-Blade  bragte  Meddelelser  om  Konfe- 
rencen og  Jubilæet. 

BILLEDMATERIALET.  Antallet  af  de  i  Pressen  bragte 
Billeder  fordeler  sig  saaledes:  Joseph  Smith  i  Profil:  30  Blade. 
Joseph  Smith  set  forfra:  4  Blade.  Joseph  Smith  i  Generals- 
uniform  og  til  Hest:  24  Blade.  Andre  Billeder:  7  Billeder  i 
5  Blade.  2  Aviser  bragte  fejlagtigt  et  Billede  af  JOSEPH  F. 
SMITH.  lait  bragtes  der  saaledes  67  Billeder. 

Maalt    i    Avisernes    sædvanlige    Maalestok,    Millimeter,    ser 
den   samlede   Længde   af   disse  Artikler   ganske   imponerende 
u'd: 

Københavnske  Aviser:  6820  mm. 
Provins-Aviser:   15070  mm. 

Af  ovenstaaende  fremgaar  det  sikkert  med  al  ønskelig 
Tydelighed,  at  General-Konferencen  —  foruden  at  bringe  os 
en  aandelig  Berigelse  —  blev  Anledningen  til  en  enestaaende 
Oplysningspropagada,  som  glædeligvis'  blev  en  stor  Sukccs. 
Lad  os  nu  udnytte  den  Grund,  som  er  blevet  lagt! 

Genealogisk  Forening. 

Praktisk  Genealogi  -  Navne  og  deres  Skriv emaade. 


Den  store  Betydning  praktisk  Genealogi  har  for  de  Sid- 
ste Dages  Hellige,  kræver  Nøjagtighed  i  dets  Udførelse  og 
der  hviler  derfor  et  stort  Ansvar  paa  Genealogerne. 

Undersøgelserne  herhjemme  vanskeliggøres  ved,  at  det 
næsten  udelukkende  er  »sen«  Navne,  vi  har  med  at  gøre. 
Navne  paa  Endelsen  »sen«  gaar  igen  og  igen,  og  de  er  hin- 
anden saa  lig,  at  det  meget  ofte  er  vanskeligt  at  udskille 
visse  Personer  fra  hinanden  eller  bestemme,  hvem  der  er 
hvem,  naar  det  drejer  sig  om  en  Undersøgelse,  hvor  man  f. 
Eks.  har  med  to  Karen  Jensen'er  eller  to  Jens  Sørensen'er 
at  gøre,  født  samme  Aar  og  boende  i  samme  By  og  Sogn. 
Efter  endt  Undersøgelse  kommer  saa  Renskrivningen  eller  at 
opføre  de  fundne  Personer  paa  Anetavler  og  Familie-Ske- 
maer. Ogsaa  dette  Arbejde  kræver  en  stor  Paapasselighed, 
i  Særdeleshed  Afskrivning  af  Tal.  Paa  Arkiverne  findes 
mange  personalhistoriske  Værker  baade  i  Bogform  saavel 
som  Stamtavler,  udført  af  dygtige  Mænd,  men  i  alle  kan  der 
findes  Fejl,  som  for  største  Delen  skyldes  Afskrivning. 

Til  Oplysning  for  Søskende  i  Den  danske  Mission,  vil  jeg 
meddele,  at  Kirkebøgerne  efter  1814  findes  i  to  Eksem- 
plarer, Hovedadministrialbogen,  ført  af  Præsten  og  Kontra- 
administrialbogen  afskrevet  af  Degnen  efter  Præstens.  I  Ar- 
kivet ligger  kun  Degnens,  Hovedadministrialbogen  ligger  hos 
Præsterne  i  de  respektive  Sogne.  Det  sker,  at  Degnens  Pro- 
tokol, altsaa  den  vi  har  Adgang  til,  ikke  altid  er  i  Overens- 
stemmelse med  Præstens,  og  det  forekommer,  efter  Opteg- 
nelser taget  fra  Degnens,  at  en  eller  anden  op  til  Dato  har 
holdt  sin  Fødselsdag  paa  en  forkert  Dag. 

Paa  Arkiverne  har  vi  ikke  Kirkebøgerne  længere  op  imod 
vor  Tid  end  til  1891.  Selv  om  der  ogsaa  er  afleveret  enkelte 
efter  den  Tid,  har  vi  ikke  Adgang  til  dem. 

Hvad  nu  Navne  og  disses  Stavemaade  angaar,  skal  jeg  give 
nogle  Eksempler:  Laurids,  Lauritz,  Lars,  Laurs,  Laus  og 
Laust  er  alle  et  og  samme  Navn  og  bruges  i  Flæng  i  en  og 
samme  Familie.  Helt  op  til  Begyndelsen  af  det  nittende  Aar- 
hunduede  kan  vi  komme  ud  for,  at  Søren  ogsaa  skrives 
Søfren  eller  Søvren.  Ib,  lp  og  Jep  er  det  samme  ligesom 
Peder  og  Peter  ogsaa  er  et  og  samme.  Peter  altsaa  med  »t«, 
skrives  dog  mest  i  den  sydlige  Del  af  Landet  og  i  Særdeles- 
hed i  Sønderjylland.  I  Tyskland  finder  man  aldrig  Peder, 
men  kun  Peter.  Navnet  Gregers,  Grejs,  og  Grevs  er  ogsaa 
et  og  samme.  I  en  Familie  med  to  eller  flere  Børn,  hænder 

Hjem  fra  General -Konferencen. 


Min  Fader  og  jeg,  samt  Brd.  Andersen  og  Brd.  Christen- 
sen fra  Hjørring  forlod  København  Lørdag  Formiddag  ved 
li-Tiden.  Vor  Vært  Julius  Andersen  fulgte  os  paa  Vej  med 
,\re  Cykler  til  fem  Mand.  Da  vi  kom  til  Glostrup,  gik  der 
♦imidlertid  ingen  Tog,  og  ingen  vidste,  om  der  kom  til  at  gaa 
mogen.  Ca.  1000  Mennesker  sad  rundt  omkring  ved  Banen  og 
ventede.  Vi  gik  hen  og  fik  noget  at  spise,  medens  Brd. 
Julius  Andersen  saa  efter  vore  Cykler.  Da  vi  kom  tilbage, 
talte  vi  frem  og  tilbage  om,  hvad  vi  skulde  gøre.  Pludselig 
kom  en  Flyttevogn  og  standsede,  og  Folk  løb  hen,  talte  med 
Chaufføren,  og  saa  var  der  nogle,  som  sprang  op,  og  det 
samme  gjorde  vi;  men  Brd.  Andersen  og  Brd.  Christensen 
var  desværre  kommet  for  langt  bagud  i  Mylderet,  saa  Vog- 
nen var  fuld,  inden  de  kom  frem.  Saa  kørte  Vognen,  men 
tilbage  stod  Brødrene  fra  Hjørring  samt  Julius  Andersen  og 
vinkede  til  os.  Omsider  naaede  vi  Roskilde,  men  her  var  der 
hverken  Mad  eller  Natlogi  at  faa.  Alle  Hoteller  var  over- 
fyldte. De  fleste  gik  op  til  Banegaarden,  og  vi  fulgte  efter. 
Men  de  Rygter,  som  vi  havde  hørt  i  Glostrup,  at  der  gik  Tog 
fra  Roskilde,  var  desværre  usande.  Saa  travede  vi  da  gen- 
nem Byen  til  Ringstedvejen;  men  det  varede  ikke  længe,  før- 
end min  Fader  ikke  kunde  holde  det  ud  længere.  Han  var 
syg  og  lige  ved  at  besvime.  Vi  satte  os  trætie  og  svedige 
ned  paa  en  Trappesten.  Lidt  nede  ad  Gaden  kom  min  Fader 
i  Tale  med  en  Mand.  som  han  fortalte  om  den  Situation, 
som   vi  befandt   os   i.   I   det   samme   kom   en   ældre  Dame  ud 


det  ofte,  at  Præsten  ved  et  af  Børnene  skriver  Lauridsen 
ved  et  andet  Lauritzen  eller  Larsen,  Petersen,  Pedersen, 
Arentsen,  Ahrentsen,  Niels  Peder  og  Knud  Peter,  sidst- 
nævnte fire  Navne  er  fra  en  Familie  med  ni  Børn  født  om- 
kring 1880. 

Skulde  vi  Genealoger  nu  komme  for  Skade  at  skrive  Peder- 
sen i  Stedet  for  Petersen,  haaber  jeg  at  det  kan  tilgives  os, 
da  en  saadan  Fejl  ikke  vil  hindre  Udførelsen  af  Ordinancerne 
i  Templet   for  rette   vedkommende. 

Jes  P.  Jessen,  Viborg. 

fra  en  Port.  Hun  standsede  og  gav  sig  i  Snak  med  os,  og 
da  hun  havde  hørt  om  vor  uheldige  Rejse,  tilbød  hun  til 
vor  store  Glæde,  at  vi  kunde  gaa  hjem  med  hende,  for  hun 
var  da  saaledes  stillet,  at  hun  kunde  give  os  lidt  at  spise. 
Her  spiste  og  overnattede  vi  saa.  Næste  Morgen  ved  halvti 
Tiden  tog  vi  derfra  og  startede  ud  ad  Vejen  mod  Ringsted; 
men  det  opgav  min  Fader  hurtigt,  og  vi  maatte  tilbage  ind 
til  Torvet,  hvorfra  der  af  og  til  gik  Lastbil  med  rejsende. 
Saa  ved  2-Tiden  om  Eftermiddagen  fik  jeg  med  Møje  og 
Besvær  fat  i  en  Taxa,  som  bragte  os  til  Ringsted.  Der  kunde 
vi  baade  faa  noget  at  spise  og  Hotelværelse.  Om  Aftenen 
hørte  vi  saa  Radioavisen,  der  meldte  om  Ophævelsen  af 
Strejken.  Næste  Morgen  saa  vi  Arbejderne  stimle  sammen 
og  tale  om  ikke  at  gaa  paa  Arbejde.  Vi  gik  ned  paa  Bane- 
gaarden  og  opholdt  os  der  hele  Dagen  under  forskellige  Uro- 
ligheder, indtil  der  endelig  kom  eti  Tog  fra  København,  som 
vi  tog  med.  Resten  af  Rejsen  forløb  godt,  selv  om  vi  dog 
stadigvæk  var  uvidende  om,  hvor  langt  Toget  vilde  køre. 
Mandag  Aften  Kl.  11  naaede  vi  saa  omsider  Aalborg  efter 
en  Rejse  paa  godt  og  vel  2/4  Døgn. 

Frank  Sandberg. 


Fra  Sverige.  »Nordstjårnan«  skriver:  »Syster  Eva  Gustava 
Jansson,  Skyttorp,  Uppsalaforsamling  har  i  sitt  efterlåmnade 
testamente  forordnat  att  all  hennes  kvarlåtenskap  skulle  till- 
falla  Jesu  Kristi  Kyrkas  Svenska  Mission.  I  Dagarna  har  arv- 
skifta  agt  rum.  Medan  vår  kåra  syster  ånnu  levde  skånkte 
hon  med  varm  hånd  300  Kronor  som  skulle  tillfalla  den  s.k. 
resefonden. 

Detta  år  nu  andra  gangen  under  det  nu  rådande  kriget 
som  den  Svenska  Missionen  haft  formånen  att  mottaga  arv, 
vilket  varit  ånnu  mera  vålkommet  och  glådjande  nu  då  mis- 
sionen varit  helt  låmnad  att  utan  hjalp  från  Sion  kåmpa  vi- 
dare  for  att  utbreda  Kristi  evangelium. 


Husk  Efteraarskonfereneen  i  Deres  Distrikt 

LANDET   RUNDT. 


Aalborg:  Fredag  den  10.  Au- 
gust havde  Ungdomsforeningen 
arrangeret  en  Udflugt  til  Karo- 
linelund. Man  mødtes  Kl.  19 
med  medbragt  Aftensmad,  der 
spistes  i  det  grønne.  Bagefter 
var  der  Leg,  Servering  og  Dans 
til  Kl.  22,30.  MHB. 


Aalborg:  Søndag  den  9.  Juli 
viedes  i  Kirken  Søster  Gerda 
Nielsen  til  Svend  Harry  Niel- 
sen. Vielsen  forrettedes  af  Di- 
striktspræsident  Henry  Løj- 
borg. 


Søndag  den  23.  Juli  blev 
Rudolf  Løjborgs  og  Ellen  Jør- 
gensen Løjborgs  lille  Dreng, 
født  den  22.  Marts  1944,  vel- 
signet af  sin  Morfar,  Ældste 
Holger  Jørgensen  og  fik  Navnet 
Troels  Vagn  Løjborg. 

Frederikshavn:  Grensforstan- 
der  Markus  P.  Jacobsen  fylder 
75  Aar  den  24.  September. 

København : 

Den  23.  August  fyldte  Søster 
Helene  Hansen,  Fredensborg, 
70  Aar.  Hjertelig  til  Lykke! 

Henning  Egil  Sørensen  og 
Martha  Irene  Rasmussen  Sø- 
rensens lille  Søn,  født  den  18. 
Juni  1944,  velsignedes  den  23. 
Juli  af  Ældste  Carlos  E.  An- 
dersen og  fik  Navnet  Tommy 
Egil  Sørensen. 

Odense:  Axel  og  Edith  Ma- 
thiesens lille  Søn,  født  den  12. 
Maj  1944,  velsignedes  den  27. 
Juni  under  Generalkonferencen 
i  København  af  Ældste  Elmer 
Mørch  og  fik  Navnet  Steen 
Edgar  Mathiesen. 

AHe  ovenstaaende  Søskende 
ønskes  hjerteligt  Tillykke! 

Herning:  Jens  Peter  Jensen, 
Ikast,  døde  den  25.  Juni  1944, 
næsten  78  Aar  gammel.  Broder 
Jensen  havde  været  Medlem  af 
Kirken  siden  1900. 

Ære  være  hans  Minde! 


156 


SØNDAGSSKOLEN 

Oktober  1944. 


NADVERVERS 

Fader,  du  vil  nok  antage 
Børneflokken  ved  dit  Bord. 
Og  i  Naade  os  ledsage 
Ved  din  Aand  og  ved  dit  Ord. 


KORLEKTIER 

/.  Søndag.  For  Børn  under  10  Aar 

Joseph  Smith  organiserede  Jesu  Kristi  Kirke  den  6.  April 
1830. 

2.  Søndag.  For  Børn  over  10  Aar 

Salomons  Ordsprog  20.  7:  Den,  som  vandrer  frem  i  sin 
Oprigtighed,  er  retfærdig;  lyksalig  er  hans  Børn  efter  ham. 

3.  Søndag.  Junior 

Pagtens  Bog  50.  44:  Derfor  er  jeg  midt  iblandt  Jer,  og 
jeg  er  den  gode  Hyrde  og  Israels  Sten.  Den,  der  bygger  paa 
denne  Klippe,  skal  ikke  falde. 

4.  Søndag.  Senior 

Pagtens  Bog  87.  8:  Staa  I  derfor  paa  hellige  Steder  og 
rokkes  ikke  til  Herrens  Dag  kommer,  for  se,  den  kommer 
snarlig. 

Til  Eftertanke: 

Disse   Korlektier   er   taget   fra    Kirkens  Standardværker,  og 

har    saaledes    et    Budskab    til    hver   af  os,   og   det  vil  sikkert 

være  en  Velbehagelighed  for  vor  himmelske  Fader,  om   vi  vil 

udføre  den  Gerning,  som  er  paalagt  os. 

C.  E.  A. 


SKANDINAVIENS    STJERNE,  Organ   for   Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl. 

